Promocija knjige „Plavi krug” prof. dr Dragane Litričin Dunić u Cirihu 17. aprila
2023-04-17 19:00 (Europe/Zurich) | VOLKSHAUS, Stauffacherstrasse 60, Zurich, Switzerland, 8004, Switzerland
U gradskoj kući grada Ciriha – Volkshaus, u Zelenoj Sali, u ponedeljak, 17.04.23. od 19:00 časova održaće se predavanje i promocija knjige prof.dr Dragane Litričin Dunić.

Tema predavanja su književnost, mediji, edukacija ili drugačije rečeno umetnost koja crta neizbrisive krugove. Knjiga «PLAVI KRUG» koja se smatra i «bukvarom novinarstva» na našim prostorima, predstavljena je širom zemlje, regiona i u Evropi.
Pored prof.dr Dragane Litričin Dunić, imaćemo prilike da uživamo u bogatom programu Umetničkog centra SOKO na čelu sa Andrijanom Adamović.
Program će otvoriti pevačka grupa U.C.SOKO a u toku večeri ćemo čuti divne note violine i klavira u izvođenju Marte i Petre Adamović. Pored toga, čuće se i stihovi naše pesnikinje Snežane Petrović.
Događaj je organizovao Radio Krug u saradnji sa Umetničkim centrom SOKO.
Dođite da se družimo!
